OpenLLM-France/wikimedia huggingface dataset:
# Laura Roca Montalà

Laura Roca Montalà (Terrassa, 8 de gener de 1980) és una exnadadora olímpica espanyola. Va participar en els Jocs de Sidney 2000 i Atenes 2004.
L'any 1986 va iniciar la seva carrera esportiva com a nedadora al Club Natació Terrassa, club que la va veure créixer i assolir els majors èxits de la seva trajectòria. Subcampiona d'Europa a Berlín l'any 2002 i Campiona d'Europa a l'europeu de Madrid l'any 2004. En els Jocs del Mediterrani a Tunísia l'any 2001 va ser l'esportista amb més medalles de totes les disciplines esportives, amb 5 medalles (4 ors i una plata). Des de l'any 1997 va ser la referent en la prova dels 200 metres lliures rebaixant el record d'Espanya del moment 2.04.22 a 2.00.77, temps que a l'actualitat encara serviria per estar a la final de la prova al Campionat d'Espanya. Va formar part de 4 Campionats del Món Absoluts (Perth 1998, Fukuoka 2001, Barcelona 2003 i Shanghai 2006) 4 Europeus en piscina de 50 metres (Sevilla 1997, Istambul 1999, Hèlsinki 2000, Berlín 2002 i Madrid 2004).

## Referències

* ↑ «Laura Roca Montalà». Enciclopèdia de l'esport català. Barcelona: Grup Enciclopèdia Catalana.
# Garcia I de Lleó

Garcia I de Lleó (ca. 871 - 914) fou rei de Lleó (910-914).

## Orígens familiars

Fill primer d'Alfons III d'Astúries i Ximena. Va heretar el Regne de Lleó a la mort del seu pare, mentre els seus germà petit Ordoni rebia el Regne de Galícia i Fruela rebia Astúries.

## Ascens al tron

Juntament amb els seus germans, i contravenint la tradició de successió, es va repartir el regne en contra de la voluntat del seu pare o, si més no, sense la seva conformitat. Hom afirma que va conspirar contra Alfons III, amb la connivència de la seva mare i del seu sogre, però no va tenir èxit en el seu primer intent i va ser empresonat a Zamora i traslladat en custòdia fins al castell de Gozón, situat al costat d'Avilés. Va ser alliberat pels seus germans amb l'ajuda del comte de Castella i van destronar o forçar l'abdicació del seu pare, que es va retirar a la vila de Boides, a prop del monestir de San Salvador de Valdediós, tot i que va morir a Zamora el 910.

## Regnat

Garcia I va traslladar la capital del nou regne a la ciutat de Lleó, donant inici al regne de Lleó, tot i que els monarques lleonesos van utilitzar durant molt de temps la titulació astur conscients del seu passat.
Durant el primer any de regnat va combatre els musulmans, tot i que en general va viure un període tranquil gràcies a les lluites internes d'Al-Andalus. També es dedicà a repoblar la regió del Duero.

## Núpcies

Es casà amb Nuna Muñoz, filla del comte d'Amaya Nunyó Fernández. Però d'aquest matrimoni no hi hagué descendència.
A la mort del Garcia I el 19 de gener de 914, i sense hereus, el seu germà Ordoni fou proclamat rei de Lleó, alhora que ho era de Galícia.

## Referències

* 1 2 3 4 «Garcia I de Lleó». Gran Enciclopèdia Catalana. Barcelona: Grup Enciclopèdia Catalana.
* 1 2 3 4 Álvarez Álvarez, César. «García I» (en castellà). Diccionario biográfico electrónico. Reial Acadèmia de la Història. [Consulta: 8 febrer 2021].
# Tino Reboli

Tino Reboli (Newark, Nova Jersey, 9 de setembre de 1913 - Nutley, Nova Jersey, 18 de novembre de 1985) fou un ciclista estatunidenc, professional des del 1932 fins al 1947. Va competir en les curses de sis dies.

## Palmarès

* 1935
** 1r als Sis dies de Cleveland (amb Alfred Letourneur)
* 1938
** Campió dels Estats Units en Mig Fons
* 1939
** Campió dels Estats Units en Mig Fons
* 1946
** 1r als Sis dies de Chicago (amb Erwin Pesek)

## Enllaços externs

* Fitxa a sitiodeciclismo.net
* Fitxa a cyclebase.nl
# Toutenant

Toutenant és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 186 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2001- | Daniel Sachetat | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 228 | 239 | 190 | 165 | 152 | 156 | 186 |
| A partir de 1990: Població sense dobles comptes |||||||
# In View: The Best of R.E.M. 1988–2003

In View: The Best of R.E.M. 1988–2003 és un DVD de la banda estatunidenca R.E.M. que inclou els videoclips de la banda entre els anys 1988 i 2003. Aquest es va presentar junt a la compilació In Time: The Best of R.E.M. 1988–2003 mitjançant la discogràfica Warner Bros.. Únicament dues cançons incloses en el CD d'àudio no apareixien en el DVD («All the Right Friends» i «Animal») perquè no tenien videoclip relacionat en aquell moment.

## Llista de cançons

Totes les cançons foren escrites i compostes per Bill Berry, Peter Buck, Mike Mills i Michael Stipe, excepte les indicades.

### Directe

* Enregistrat a Trafalgar Square el 29 d'abril de 2001.
# Serra de Sintra

La serra de Sintra, també coneguda com a Monte da Lua, és una serra dels municipis de Sintra i Cascais, a Portugal. Se situa a l'extrem occidental del continent europeu. Fa prop de 10 quilòmetres d'est a oest i aproximadament 5 km d'amplària, i el cim més alt en té una altitud de 528 m, a Cruz Alta, i una prominència topogràfica de 336 m i aïllament de 51.37 km.
És dins del Parc Natural de Sintra-Cascais. Conté una fauna riquíssima, com ara raboses, genetes, talps, salamandres, falcons pelegrins, vipèrids i diverses espècies de rèptils escatats. El clima n'és temperat amb influència oceànica i presenta per això una pluviositat superior en relació amb la restant àrea de la Gran Lisboa. En resulta també una vegetació única. Prop de nou-centes espècies de flora són autòctones i el 10% són endemismes. Algunes en són el Quercus, l'alzina surera i el pi pinyer.
A la serra de Sintra es troben: el Castell dos Mouros, el Palau de Pena, el Convent dos Capuchos, el Palau Nacional de Sintra, el Palau de Monserrate i la Quinta da Regaleira.

## Referències

* ↑ Peakbagger.com. «Cruz Alta, Portugal». [Consulta: 16 abril 2018].

## Enllaços externs

* http://www.cm-sintra.pt
* http://www.parquesdesintra.pt
* http://www.monumentos.pt/Site/APP_PagesUser/SIPA.aspx?id=22840
# Búnquer del Torrelló

El Búnquer del Torrelló és un búnquer catalogat com a monument del municipi del Port de la Selva inclòs en l'Inventari del Patrimoni Arquitectònic de Catalunya.

## Descripció

Situat al sud-est del nucli urbà de la població del Port de la Selva, al cim més septentrional dels turons coneguts com els Torrellons, prop del puig de l'Oratori. És un búnquer o casamata de grans dimensions i planta rectangular bastida en un punt estratègic, dominant una gran extensió de mar i bona part de la vall de Rubiés, controlant el pas de la carretera del Port de la Selva a Cadaqués. Tot i que la construcció fou bastida amb ciment mitjançant la tècnica de l'encofrat, la seva situació enlairada i ben visible va fer que el parament exterior es recobrís amb rebles de pissarra encastats. D'aquesta forma s'aconseguia que la fortificació es confongués, des de lluny, amb una de les nombroses barraques de la zona. L'entrada a l'interior està situada al costat de llevant i es troba protegida per un curt corredor disposat de manera esbiaixada respecte a l'obertura. A la resta de paraments exteriors hi ha una espitllera rectangular oberta a cada mur. La construcció és de rebles de pissarra disposats regularment.

## Història

Construcció militar portada a terme per l'organisme franquista denominat "Servicio Militar de Construcción". Aquestes fortificacions pertanyen a l'extensa i àmplia xarxa de búnquers i nius de metralladora, bastides entre els anys 1940-45, que s'estén tot al llarg de les terres properes a la frontera i al litoral nord de l'Empordà. Aquesta va ser nomenada "linea P" o "linea Peréz", encara que també és coneguda com a "línia Gutierrez", potser pel fet que el coronel d'enginyer Manuel Duelo Gutiérrez, va participar en una reunió relativa a la fortificació d'aquesta línia.
Realment, l'origen del nom ve donat per la posició geogràfica de la línia en qüestió que abastava tota la part del Pirineus, d'aquí que s'anomenés P. Totes aquestes construccions foren bastides després d'acabar-se la guerra del 1936-39 pels serveis de l'exèrcit del govern dictatorial, en resposta a una possible invasió procedent de França. L'any 1985 es va decidir suprimir els regiments de defensa i desmantellar les bateries.

## Referències

* 1 2 3 4 5 6 «Búnquer del Torrelló». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 13 gener 2014].
# Bni Zoli

Bni Zoli (en àrab بني زولي, Banī Zūlī; en amazic ⴱⵏⵉ ⵥⵓⵍⵉ) és una comuna rural de la província de Zagora, a la regió de Drâa-Tafilalet, al Marroc. Segons el cens de 2014 tenia una població total de 18.941 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Legió I

«Legió I» té aquests significats:
* Legió I Adiutrix, activa del 68 al 444, creada per Neró.
* Legió I Armeníaca
* Legió I Flavia Constantia
* Legió I Flavia Gallicana Constantia
* Legió I Flavia Martis
* Legió I Flavia Pacis
* Legió I Flavia Theodosiana
* Legió I Germanica, activa del 48 aC a 70 dC, creada per Juli Cèsar.
* Legió I Isaura Sagittaria, legió romana pseudocomitatensis, que va ser objecte de lleva en l'època de Dioclecià.
* Legió I Italica, activa del 66 al segle iv, creada per Neró.
* Legió I Macriana Liberatrix:, activa del 68 al 69, creada per Luci Clodi Macer, governador d'Àfrica.
* Legió I Maximiana, legió romana comitatensis, creada vers 296 o 297 per l'emperador Dioclecià.
* Legió I Minervia, activa del 82 al segle iv, creada per Domicià.
* Legió I Parthica, activa del 197 al segle vi, creada per Septimi Sever.
# Freeland (Pennsilvània)

Freeland és una població dels Estats Units a l'estat de Pennsilvània. Segons el cens del 2000 tenia 3.643 habitants.

## Demografia

Segons el cens del 2000, Freeland tenia 3.643 habitants, 1.611 habitatges, i 968 famílies. La densitat de població era de 2.009,4 habitants per quilòmetre quadrat.
Dels 1.611 habitatges en un 23,6% hi vivien nens de menys de 18 anys, en un 42,5% hi vivien parelles casades, en un 12,5% dones solteres, i en un 39,9% no eren unitats familiars. En el 37,1% dels habitatges hi vivien persones soles el 20,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,96.
Per edats la població es repartia de la següent manera: un 21,7% tenia menys de 18 anys, un 7,2% entre 18 i 24, un 25,6% entre 25 i 44, un 22,7% de 45 a 60 i un 22,8% 65 anys o més.
L'edat mediana era de 42 anys. Per cada 100 dones de 18 o més anys hi havia 82,7 homes.
La renda mediana per habitatge era de 31.891 $ i la renda mediana per família de 40.863 $. Els homes tenien una renda mediana de 31.631 $ mentre que les dones 21.471 $. La renda per capita de la població era de 15.701 $. Entorn de l'11,3% de les famílies i el 13% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Freeland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Freeland». American Fact Finder. Oficina del Cens dels Estats Units, 12-01-2010.
# Two Strike

Two Strike és una concentració de població designada pel cens dels Estats Units a l'estat de Dakota del Sud. Segons el cens del 2000 tenia 33 habitants.

## Demografia

Segons el cens del 2000, Two Strike tenia 33 habitants, 9 habitatges, i 7 famílies. La densitat de població era de 3,3 habitants per km².
Dels 9 habitatges en un 44,4% hi vivien nens de menys de 18 anys, en un 11,1% hi vivien parelles casades, en un 22,2% dones solteres, i en un 22,2% no eren unitats familiars. En el 22,2% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,67 i el nombre mitjà de persones que vivien en cada família era de 3,86.
Per edats la població es repartia de la següent manera: un 45,5% tenia menys de 18 anys, un 12,1% entre 18 i 24, un 18,2% entre 25 i 44, un 18,2% de 45 a 60 i un 6,1% 65 anys o més.
L'edat mediana era de 20 anys. Per cada 100 dones de 18 o més anys hi havia 100 homes.
La renda mediana per habitatge era de 56.250 $ i la renda mediana per família de 23.750 $. Els homes tenien una renda mediana de 23.333 $ mentre que les dones 17.500 $. La renda per capita de la població era de 7.815 $. Cap de les famílies i el 10,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Two Strike». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Two Strike». American Fact Finder. Oficina del Cens dels Estats Units, 12-01-2010.
# In blue

In blue és un quadre del pintor rus Vassili Kandinski, pintat l'any 1925. Consisteix en una composició abstracta de línies i formes geomètriques on predomina el color blau, que dona nom a l'obra. El quadre està exposat en el museu Kunstsammlung Nordrhein-Westfalen de la ciutat alemanya de Düsseldorf.
Kandinsky va pintar aquest quadre quan formava part de l'Escola de Bauhaus (de 1922 a 1933). Va ser una època molt prolífica del pintor, que s'allunyava dels corrents influents de Rússia en aquella època (constructivisme i suprematisme) donant protagonisme a les formes: el cercle i el mig cercle, els angles i les rectes i corbes.

## Referències

* ↑ «In blue» (en anglès). WassilyKandinsky. [Consulta: 26 abril 2015].
* ↑ Düchting, Hajo. Kandinksy (en alemany). Colònia, Alemanya: Taschen, 1990, p. 73. ISBN 978-3-8228-6360-2.
* ↑ «Wassily Kandinsky, In Blue» (en anglès). WikiArt. [Consulta: 26 abril 2015].
* ↑ «Kandinsky» (en anglès). WassilyKandinsky. [Consulta: 26 abril 2015].
# Lemvig

Lemvig és una ciutat danesa de l'est de la península de Jutlàndia, és la capital del municipi de Lemvig que forma part de la regió de Midtjylland, ambdós creats l'1 de gener del 2007 com a part d'una reforma territorial.
La ciutat és a la riba sud del Nissum Bredning, que forma part del complex del Limfjord, l'estret que separa l'illa de Vendsyssel-Thy de la resta de Jutlàndia. Es troba al fons d'un entrant del mar conegut com a Lem Vig, sobre un istme que separa el mar del Lemvig Sø, un petit llac. El conjunt és una antiga vall d'origen glacial.
A l'edat mitjana la ciutat apareix per primera vegada a un document, a una carta al rei Valdemar II de l'any 1234. El 1545 va aconseguir la carta de ciutat.
L'església, situada al centre de la ciutat, és del segle xiii, amb una cúpula en forma de bulb al campanar, molt poc habitual a Dinamarca.
Una atracció curiosa és un planetari que reprodueix el sistema solar a escala 1:1.000.000.000, consisteix en una sèrie de peces en bronze i granit, situades al llarg de la riba del Limfjord, Plutó és situat a uns 5 km del Sol que és a Lemvig.

## Fills il·lustres

* Jens Christian Skou (1918 - 2018) químic, Premi Nobel de Química de l'any 1997.

## Referències

* ↑ Lemvigs historie Arxivat 2010-02-10 a Wayback Machine., Museu de Lemvig
* ↑ Planetstien, Planetari

## Vegeu també

* Llista de ciutats de Dinamarca

## Enllaços externs

* Lemvig museum Arxivat 2011-12-25 a Wayback Machine.
# Garibaldi (còctel)

El Garibaldi és un còctel clàssic d'aperitiu italià, servit en vas alt, a base de Campari, aigua amb gas i suc de taronja, preferiblement taronges sanguines, però també es pot fer amb alguna altra varietat de taronja dolça.
La beguda porta el nom del revolucionari italià Giuseppe Garibaldi, ja que el seu color vermell recorda la famosa camisa vermella del seu exèrcit de 1000 voluntaris al desembarcament a Sicília, els Camicie Rosse.
És la beguda insígnia al bar de còctels Dante a la ciutat de Nova York.

## Ingredients

* 3/10 bitter Campari
* 7/10 suc de taronja
* Afegir aigua amb gas i gel picat al gust. Es pot beure com aperitiu o com a beguda llarga (long drink).

## Preparació

Tradicionalment el suc de taronja s'extreu amb un espremedor a mà i sense apurar el suc del tot, i es fa servir la pell per afegir-ne una tira llarga i prima al resultat final, al que s'hi afegeix un grapat de gel picat.
Modernament es prepara també amb emprenedors mecànics d'alta velocitat per airejar-ho i fer-ho escumós, barrejant el suc resultant ràpidament i sense gel perquè es mantingui escumós. Se li pot afegir xarop de canya per endolcir-ho.

## Variants

Alternativament, es pot fer un garibaldi amb Amaro Averna, Virgin Islands Rum, Velvet Falernum, suc de llima, bítter de taronja o aigua mineral.
Molt popular, sobretot al centre d'Itàlia, és la versió amb taronja agre en lloc de suc de taronja, anomenada Cardinale.

## Referències

* ↑ «Dante's Garibaldi Cocktail Recipe».
* ↑ «Garibaldi Cocktail from Dante». Imbibe Magazine, 08-03-2019. [Consulta: 20 juliol 2019].
* ↑ «The Garibaldi». Tales of the Cocktail, 20-04-2016. Arxivat de l'original el 20 de juliol de 2019. [Consulta: 20 juliol 2019].
* ↑ Brian Quinn. «Simplicity in a Glass: The Refreshing Garibaldi Cocktail». Food Republic, 16-10-2015. [Consulta: 20 juliol 2019].
* ↑ «Garibaldi Cocktail Recipe». Diffordsguide.com. [Consulta: 20 juliol 2019].
* ↑ Watts. «The Garibaldi Proves That Rum Is Perfect for Any Cocktail». Liquor.com.
# Teodosio Sangüesa Virgos

Teodosio Sangüesa Virgos (Morella, 1914 - ibidem, 1980) fou un polític valencià que desenvolupà diversos càrrecs públics durant el règim del general Francisco Franco (1939-1975). Teodosio Sangüesa fou, entre d'altres, cap local de FET-JONS a Morella, alcalde de Morella i procurador en corts.
Fill de Teodosio Sangüesa (1882-1960) i de Primitiva Virgos Guimerà (1876-1963), Teodosio Sangüesa Virgos va nàixer a Morella l'any 1914. Després de la guerra civil espanyola i durant els primers anys del règim franquista, va ser cap local del partit únic Falange Espanyola Tradicionalista i de les JONS (FET-JONS) fins que va ser nomenat alcalde del seu municipi. Com a alcalde, fou vocal de la Comissió del Patrimòni Històric-Artístic de Morella creada l'any 1976. En virtut del seu càrrec d'alcalde de Morella fou elegit procurado a corts en representació dels municipis de la província de Castelló des de l'any 1964 al 1967. Teodosio Sangüesa va morir l'any 1980, als 66 anys, a Morella.

## Referències

* ↑ http://repositori.uji.es/xmlui/bitstream/handle/10234/166234/Vallivana_8_1945.pdf?sequence=1&isAllowed=y
* ↑ https://www.boe.es/boe/dias/1976/03/04/pdfs/A04539-04540.pdf
* ↑ https://www.congreso.es/web/guest/historico-diputados?p_p_id=historicodiputados&p_p_lifecycle=0&p_p_state=normal&p_p_mode=view&_historicodiputados_mvcRenderCommandName=mostrarDetalle&_historicodiputados_nume=64199

## Enllaços externs

* Alcaldes_de_Morella - Ilercavònia
# Gustavo Ron Zorzano

Gustavo Ron Zorzano (Madrid, 14 de desembre de 1972) és un guionista i director de cinema espanyol. Entre les seves principals obres destaquen el llargmetratge Mia Sarah (2006), última pel·lícula de l'actor Fernando Fernán Gómez i Vivir para siempre, rodada en anglès (2010).

## Biografia

Ron neix a Madrid en 1972. Viu a Cadis, Valladolid i Barcelona fins als 14 anys. Va estudiar el batxillerat a Oxford i Brighton, i en 1992 va començar la carrera de Periodisme en la Universitat de Navarra, on va realitzar els seus primers curtmetratges. Dos anys més tard marxa a Anglaterra per a matricular-se en Producció, Direcció i guió cinematogràfic en la London Film School.
Després de graduar-se amb el millor curtmetratge del seu curs (My Kind of Girl), Ron inicia la seva carrera professional com a auxiliar de producció en pel·lícules com El efecto mariposa (Dir: Fernando Colomo) o Why not me (Dir: Stephane Giusti).
Posteriorment fa tasques de producció per a diferents documentals internacionals, fins que l'any 2000 produeix el seu primer llargmetratge, Kundalini, que va ser dirigit per Kevin Noland.
Abans de llançar-se a la direcció, treballa com a guionista a Los Angeles i Chicago. El seu primer llargmetratge, Mia Sarah, arriba en 2006 sent una rondalla de personatges solitaris als quals presten vida Verónica Sánchez (Los Serrano), Daniel Guzmán (Aquí no hay quien viva), Manuel Lozano (La lengua de las mariposas) i Fernando Fernán Gómez, per a qui seria la seva última pel·lícula i amb el qual Ron va mantenir una entranyable amistat.
En 2010, debuta internacionalment com a director amb el seu llargmetratge Vivir para siempre, adaptació del llibre de Sally Nichols Esto no es justo (Ed. Umbriel).

## Filmografia
### Direcció i guió

* Especialː Una Navidad para recordar. Especial (2019-presente)
* 45 revoluciones. Sèrie (2019-presente)
* Velvet Colección. Sèrie (2017 - 2019)
* Mi panadería en Brooklyn. Llargmetratge (2016)
* Vivir para siempre. Llargmetratge (2009)
* Mia Sarah. Llargmetratge (2006)
* Por un beso (For one kiss). Curtmetratge (1998)
* Mi tipo de chica (My kind of girl). Curtmetratge (1997)
* Confuso (Bamboozled). Curtmetratge (1996)

### Producció

* Americano, 2002 Producció executiva.
* Koundalini, 2000 Producció.

## Premis
### Medalles del Cercle d'Escriptors Cinematogràfics

| Any | Categoria | Pel·lícula | Resultat |
| 2010 | Millor guió adaptat | Vivir para siempre | Guanyador |

## Referències

* ↑ Gustavo Ron, el Cesc Fábregas del cine español, rtve.es, 27 d'octubre de 2010
* ↑ «Medallas del CEC a la producción española de 2010». CEC. Arxivat de l'original el 2018-04-22. [Consulta: 7 juliol 2018].

## Bibliografia

* Gustavo Ron, Empresario por antonomasia per Susana Picos Martínez. A: Todo hospital, ISSN 0212-1972, Nº 144, 1998, págs. 140-142

## Enllaços externs

* 'Vivir para siempre', una película hispano-británica que supone la confirmación de Gustavo Ron, rtve.es, 28 d'octubre de 2010
# Caminador (desambiguació)

«Caminador» té aquests significats:
* Caminador, estri per a gent discapacitada.
* Caminadors d'infants, estri per ajudar a caminar als infants'
* Caminador per gossos, estri per ajudar a caminar als gossos discapacitats.
* Caminador, persona que es dedica a fer marxa.
* Caminador, robot caminador .